ఫిట్‌నెస్‌ పరీక్షలో గంభీర్‌,
యువరాజ్‌ సఫలం
జస్‌ప్రీత్‌, బుమ్రా కూడా హాజరు
న్యూఢిల్లీ : బెంగళూరులోని జాతీయ క్రికెట్‌ అకాడమీలో నిర్వహించిన ఫిట్‌నెస్‌ పరీక్షలో ఓపెనర్‌ గంభీర్‌,ఆల్‌రౌండర్‌ యువరాజ్‌ సఫలమయ్యారు. కాగా న్యూజిలాండ్‌తో జరిగిన తొలి టెస్టులో గాయపడ్డ ఓపెనర్‌ కెఎల్‌ రాహుల్‌ స్థానంలో గంభీర్‌కు పిలుపొచ్చినట్లు సమాచారం.వన్డే,టి20 సిరీస్‌లలో బంతితోనూ సత్తాచాటగల యువరాజ్‌కు అవకాశం రావచ్చని తెలుస్తుంది. వీరిద్దరితో పాటు యువ పేసర్లు జస్‌ప్రీత్‌ బుమ్రా, బరిందర్‌ శరణ్‌ సైతం ఫిట్‌నెస్‌ పరీక్షలకు హాజరయ్యారు. టెస్టు జట్టులో 12వ ఆటగాడిగా మరో ఓపెనర్‌ శిఖర్‌ ధావన్‌ ఉన్నా ఈ మధ్య దులీప్‌ ట్రోఫీలో నాలుగు హాఫ్‌ సెంచరీలతో దూసుకుపోయిన గంభీర్‌పై దృష్టి సారించినట్లు తెలుస్తుంది. కాగా బిసిసిఐ ఇప్పటి వరకు దీనిపై ఎలాంటి ప్రకటన చేయలేదు.